Marcel Brauman

Marcel Brauman (* 1963 w Hamburgu;  Marcel Braumann, pseudonym Piwarc) je serbski žurnalist a blogowar. Wot 1. decembra 2022 je jako naslědnik Janeka Wowčerja šefredaktor Serbskich Nowin.

Syn znateho wójnskeho reportera Randy Braumann wotrosće w Hamburgu a přesydli so 1991 do wuchodneje Němskeje. Serbšćinu nawukny jako dorosćeny. Wot 2020 bě wón nowinski rěčnik Domowiny a wosobinski referent předsydy Dawida Statnika. Do toho dźěłaše dwaceći lět, wot 2000 do 2019, jako nowinski rěčnik frakcije Lěwicy w Sakskim krajnym sejmje. Wot 1992 do 1999 dźěłaše w redakciji nowiny Neues Deutschland.

Znaty bu w Serbach předewšěm jako awtor bloga Piwarc, w kotrymž podawki w serbskej Łužicy kritisce komentowaše.

Brauman bydli we Łuze.

 Wotkaz 
 Wosobinska webstrona

Kategorija:Muž
Kategorija:Rodź. 1963
Kategorija:Serb
Kategorija:Nowinar
Kategorija:Serbske Nowiny
Kategorija:Domowina
Kategorija:Wosoba (Hamburg)